**ELŐTERJESZTÉS**

**Szombathely Megyei Jogú Város Közgyűlése Városstratégiai, Idegenforgalmi és Sport Bizottsága 2020. június 23-i ülésére**

**Javaslat az iskolai sportköri támogatások**

**elszámolási határidejének módosítására**

Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága, - az Önkormányzat Szervezeti és Működési Szabályzatáról szóló 18/2019 (X. 31.) Önkormányzati rendelet 54. § (2) bekezdés 19. pontja alapján - az 55/2019. (XI. 26.) VISB számú határozatában döntött az iskolai sportkörök, alap,- eredményességi támogatásáról.

A támogatási összegek - a fenntartókkal kötött szerződések szerint - kiutalásra kerültek.

A támogatások szerződések szerinti elszámolási határideje 2020. 06. 15.

A járványhelyzetre való hivatkozással a támogatottak egy része kérte az elszámolási határidő módosítását, melyet az alábbi táblázat tartalmaz.

Az elszámolási határidő módosításának kérelmei a 47/2013. (XII. 4.) önkormányzati forrásátadásról szóló rendelet 6. § (4) bekezdésében foglaltaknak megfelelnek.

|  |  |
| --- | --- |
| **INTÉZMÉNY** | **KÉRT ÚJ HATÁRIDŐ** |
| Reguly Antal Nyelvoktató Nemz. Ált. Iskola | 2020. 10. 31. |
| Reményik Sándor Ev. Ált. Iskola | 2020. 06. 30. |
| Szombathelyi Tankerületi Központ | 2020. 06. 30. |

Kérem a Tisztelt Bizottságot, hogy az előterjesztést megtárgyalni, és az elszámolások határidejének módosítását elfogadni szíveskedjék.

Szombathely, 2020. június „ ”

(:Dr. Horváth Attila:)

**HATÁROZATI JAVASLAT**

**…./2020. (VI. ….) VISB. számú határozat**

1. Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága a „Javaslat az iskolai sportköri támogatások elszámolási határidejének módosítására” című javaslatot megtárgyalta és azt az önkormányzati forrásátadásról szóló 47/2013. (XII.4.) önkormányzati rendelet 6. § (4) bekezdése alapján az alábbiak szerint jóváhagyja.

|  |  |
| --- | --- |
| **INTÉZMÉNY** | **ELSZÁMOLÁSI HATÁRIDŐ** |
| Reguly Antal Nyelvoktató Nemz. Ált. Iskola | 2020. 10. 31. |
| Reményik Sándor Ev. Ált. Iskola | 2020. 06. 30. |
| Szombathelyi Tankerületi Központ | 2020. 06. 30. |

1. A Bizottság felkéri a Polgármestert, hogy a támogatási szerződések bizottsági döntésnek megfelelő módosításáról és az érintettek értesítéséről gondoskodjon.

**Felelős:** Dr. Horváth Attila alpolgármester

Tóth Kálmán a Városstratégiai, Idegenforgalmi és Sport Bizottság elnöke

(Vinczéné dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője)

**Határidő:** azonnal (az 1. pont vonatkozásában)

 2020. július 15. (a 2. pont vonatkozásában)